มีอาการหน่วงๆท้องน้อยไม่สบายตัวเลยไปหาที่คลินิกบอกว่าเป็นปีกมดลูกอักเสบได้ยาแก้อักเสบมากินแต่กินแล้วเหนื่อยเพลียมากๆเลยไปหาที่โรงบาลวินิจฉัยว่าติดเชื้อทางเดินปัสสาวะไม่ระบุตำแหน่ง ได้ยาnorfloxacin มากินก็ยังมีอาการเหนื่อยเพลียนอนไม่ค่อยหลับ ตอนนี้มีอาการปวดหลังมาถึงเอวเราแพ้ยารึเปล่าคะ. แล้วอาการแบบนี้ติดเชื้อทางเดินปัสสาวะจริงหรือเปล่า
สวัสดีค่ะ อาการหน่วงๆที่ท้องดังกล่าวมานั้น อาจจะมีสาเหตุมาจากทางเดินปัสสาวะอักเสบเช่นกระเพาะปัสสาวะอักเสบ การมีกรวยไตอักเสบ นิ่วในกรวยไต หรือสาเหตุจากอวัยวะภายในอุ้งเชิงกรานอักเสบซึ่งอาจทำให้มีไข้ ตกขาว ปวดหน่วงท้องน้อย หรือสาเหตุจากกล้ามเนื้อที่หน้าท้องอักเสบจากการใช้งานหรือการถูกกระแทก หรือเกิดจากลำไส้อักเสบมักปวดบิดๆ มีการขับถ่ายเปลี่ยนแปลงสาเหตุเรื่องทางเดินปัสสาวะอักเสบเป็นสาเหตุที่พบได้บ่อยในเพศหญิงที่ท่อปัสสาวะสั้นและมักจะชอบกลั้นปัสสาวะค่ะ วินิจฉัยได้ด้วยผลปัสสาวที่พบ่วามีการติดเชื้อ อาจจะมีปวดไปที่ท้อง ปวดลามไปหลังได้เช่นกันโดยหากเป็นเรื่องทางเดินปัสสาวะหลังได้ยาฆ่าเชื้อควรจะดีขึ้นค่ะ หากหลังได้ยาครบแล้วยังมีอาการอ่อนเพลีย ปวดหน่วงท้อง ปวดหลังอยู่ ควรกลับไปพบแพทย์เพื่อตรวจร่างกายซ้ำ อาจจะต้องตรวจเลือด ตรวจปัสสาวะ หรือตรวจภายในร่วมด้วยเพื่อหาสาเหตุที่แน่ชัดต่อไป เบื้องต้นดื่มน้ำมากๆ ไม่กลั้นปัสสาวะ รับประทานยาแก้ปวดได้ทุก 4-6 ชั่วโมงและงดการมีเพศสัมพันธ์ไปก่อนค่ะ